open-index/open-wikipedia-markdown huggingface dataset:
शालिनी ताई मोघे

**श्रीमती शालिनी ताई मोघे** (१९१२ - ३० जून २०११) शिक्षाविद एवं समाजसेविका थीं। वे शिक्षा में हिंदी मांटेसरी की जननी एवं प्रसिद्ध गांधीवादी विचारक थीं। १९६८ मे भारत सरकार ने उन्हें पद्मश्री से सम्मानित किया था। सामाजिक गतिविधियों में तत्पर रहने वाली मोघे की देखरेख में शहर में 12 विभिन्न सामाजिक संस्थाओं संचालित हो रही थीं। वे इन्दौर के बाल निकेतन संघ की संस्थापिका थीं। 

शालिनी ताई ने भारत के विभाजन से पहले कराची से मॉन्टेसरी डिप्लोमा किया था और वहां उन्हें विख्यात शिक्षाविद मारिया मॉन्टेसरी से प्रशिक्षण लेने का मौका मिला था। लौटने के बाद उन्होंने इंदौर में मॉन्टेसरी अध्यापक प्रशिक्षण केन्द्र खोला था। वह प्रदेश की पहली मॉन्टेसरी प्रशिक्षित अध्यापिका थीं । बाद में उन्होंने बाल निकेतन संघ की स्थापना की जो आदर्श स्कूल के रूप में ख्यात हुआ। 

शालिनी ताई मोघे एकीकृत बाल बाल विकास योजना (आईसीडीएस) से जुड़ीं और झाबुआ निमाड़ के गांवों में बच्चों की शिक्षा के लिए बहुत काम किया। आंगनवाडि़यों, बालवाडि़यों के जरिए गरीब वर्ग के बच्चों और महिलाओं के विकास के लिए जीवन भर जुटी रहीं। उन्हें भारत सरकार ने पद्मश्री से भी नवाजा था। २०११ में उनका निधन हुआ।

ताई ने घर और बाहर के कामों में संतुलन बना रखा था। वे महात्मा गांधी और विनोबा भावे से प्रभावित थीं, इसलिए हमेशा सादगी पर जोर देती थीं और अपने विद्यार्थियों को भी यही सिखाती थीं।  ताई बच्चों को केवल किताबी शिक्षा देने के पक्ष में नहीं थीं। वह ग्रामीण जनजीवन से परिचित करवाने के लिए स्कूल ट्रिप आसपास के गांवों में ले जाती थीं। वे मूल्य आधारित शिक्षा की पक्षधर थीं इसलिए सारा जोर शिक्षा के साथ संस्कारों पर रहता था।

इन्दौर शहर की विभिन्न हस्तियों में शालिनी मोघे का अपना एक अलग ही स्थान था। गरीब-आदिवासी महिलाओं और बच्चों के विकास के लिए हमेशा आगे रहने वाली ताई के परिवार में दो लड़के व दो लड़कियां है। सुधीर और विजय मुंबई में रहते हैं, सेवानिवृत इंजीनियर हैं। जबकि दो लड़कियां मीना फड़के और डॉ॰ नीलिमा अदमणे नागपुर में रहती हैं। पति मोटेश्वर मोघे का स्वर्गवास 17 अक्टूबर 2005 में हुआ था। शालिनी मोधे पागनीसपागा में अपने पोते नंदन हर्डिकर के साथ रहती थीं।

## सम्मान एवं पुरस्कार
* **१९६८** -- पद्मश्री
* **१९९२** -- जमनालाल बजाज पुरस्कार
* **२००९-१०** -- नईदुनिया नायिका
* **२०११** -- मध्यप्रदेश सरकार ने उन्हें प्रदेश की 'गौवरवशाली बेटी'  घोषित किया।

## इन्हें भी देखें
*भारतीय ग्रामीण महिला संघ

## बाहरी कड़ियाँ
* '''बाल निकेतन संघ, इन्दौर''' का जालघर

श्रेणी:१९६८ पद्म भूषण
श्रेणी:भारतीय सामाजिक कार्यकर्ता
श्रेणी:भारतीय महिला
श्रेणी:1912 में जन्मे लोग
श्रेणी:२०११ में निधन
ब्रह्महृदय तारा

**ब्रह्महृदय** या **कपॅल्ला**, जिसका बायर नाम "अल्फ़ा ऑराइगे" (α Aurigae या α Aur) है, ब्रह्मा तारामंडल का सब से रोशन तारा है। यह पृथ्वी से दिखने वाले सब से रोशन तारों में गिना जाता है। बिना दूरबीन के एक दिखने वाला यह तारा वास्तव में दो द्वितारों का मंडल है, यानि इसमें कुल मिलकर चार तारे हैं जो पृथ्वी से एक ही प्रतीत होते हैं। पहले द्वितारे के दोनों तारे G श्रेणी के दानव तारे हैं और दोनों के व्यास (डायामीटर) सूरज के व्यास के लगभग दस गुना हैं। दूसरे द्वितारे के दोनों तारे छोटे और धुंधले से लाल बौने हैं। ब्रह्महृदय मंडल पृथ्वी से लगभग 42.2 प्रकाश वर्ष की दूरी पर हैं।

## अन्य भाषाओँ में
ब्रह्महृदय को अंग्रेज़ी में "कपॅल्ला" (Capella) कहते है।

## विवरण
* **ब्रह्महृदय ए॰ए॰** (Capella Aa) - G श्रेणी का दानव तारा। ब्रह्महृदय ए॰बी॰ के साथ द्वितारा मंडल में शामिल। सतही तापमान 4900 कैल्विन। अर्धव्यास (रेडियस) सौर अर्धव्यास का 12 गुना। द्रव्यमान (मास) सौर द्रव्यमान का 2.7 गुना। चमक (निरपेक्ष कान्तिमान) सूरज की चमक से 79 गुना।
* **ब्रह्महृदय ए॰बी॰** (Capella Ab) - G श्रेणी का दानव तारा। ब्रह्महृदय ए॰ए॰ के साथ द्वितारा मंडल में शामिल। सतही तापमान 5700 कैल्विन। अर्धव्यास (रेडियस) सौर अर्धव्यास का 9 गुना। द्रव्यमान (मास) सौर द्रव्यमान का 2.6 गुना। चमक (निरपेक्ष कान्तिमान) सूरज की चमक से 78 गुना।
* **ब्रह्महृदय बी॰ए॰** (Capella Ba) - लाल बौना तारा। ब्रह्महृदय बी॰बी॰ के साथ द्वितारा मंडल में शामिल।
* **ब्रह्महृदय बी॰बी॰** (Capella Bb) - लाल बौना तारा। ब्रह्महृदय बी॰ए॰ के साथ द्वितारा मंडल में शामिल।

## इन्हें भी देखें
* ब्रह्मा तारामंडल
* सबसे रोशन तारों की सूची
* दानव तारे
* लाल बौना

## सन्दर्भ

श्रेणी:तारे
श्रेणी:दानव तारे
श्रेणी:लाल बौने तारे
श्रेणी:हिन्दी विकि डीवीडी परियोजना
श्रेणी:जी-प्रकार दानव तारे
श्रेणी:ऍम-प्रकार तारे
श्रेणी:के-प्रकार दानव तारे
श्रेणी:बहुतारा मंडल
श्रवण तारा

[thumb|200px|श्रवण और [सूर्य|सूरज के आकारों की तुलना - सूरज पीला वाला गोला है]]

**श्रवण** या **ऐल्टेयर**, जिसका बायर नाम "अल्फ़ा अक्विला" (α Aquila या α Aql) है, गरुड़ तारामंडल का सब से रोशन तारा है। यह पृथ्वी से दिखने वाले सब से रोशन तारों में से बारहवाँ सब से रोशन तारा है। यह एक A श्रेणी का मुख्य अनुक्रम तारा है। श्रवण बहुत तेज़ी से घूर्णन करता है (यानि अपने अक्ष पर घूमता है) - इसकी मध्य रेखा पर इसके घूर्णन की रफ़्तार 286 किलोमीटर प्रति सैकिंड है, जिस वजह से इसका गोल अकार ध्रुवों पर पिचक गया है। श्रवण पृथ्वी से लगभग 16.8 प्रकाश वर्ष की दूरी पर हैं।

## अन्य भाषाओँ में
श्रवण को अंग्रेज़ी में "ऐल्टेयर" (Altair) कहते हैं। यह नाम अरबी भाषा के "" ("अन-नस्र अन-ताईर") वाक्यांश से लिया गया है जिसका मतलब है "उड़ती हुई चील"।

## विवरण
श्रवण का व्यास (डायमीटर) सूरज के व्यास का 1.63 - 2.03 गुना है (यानि इसपर थोड़ा मतभेद है) और इसका द्रव्यमान (मास) सौर द्रव्यमान का 1.79 गुना है। इसकी चमक (यानि निरपेक्ष कान्तिमान) सूरज से 10.6 गुना है।

## इन्हें भी देखें
* गरुड़ तारामंडल
* सबसे रोशन तारों की सूची
* मुख्य अनुक्रम

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:गरुड़ तारामंडल
श्रेणी:हिन्दी विकि डीवीडी परियोजना
श्रेणी:ए-प्रकार मुख्य अनुक्रम तारे
सेलोटेप

**सेलोटेप** (Sellotape), एक सेलूलोज़ आधारित, पारदर्शी, दाब संवेदी चिपकने वाले टेप (आसंजी फीता) का एक यूरोपीय ब्रांड है। सेलोटेप को आम तौर पर चीजों को जोड़ने, बंद करने, चिपकाने और मरम्मत के लिए प्रयोग किया जाता है। 

## सन्दर्भ
परिवर्ती तारा

[thumb|द्वितारे में एक तारे के कभी खुले चमकने और कभी ग्रहण हो जाने से उसकी [चमक परिवर्तित होती रहती है - नीचे की लक़ीर पृथ्वी तक पहुँच रही चमक को माप रही है]]
**परिवर्ती तारा** ऐसे तारे को बोलते हैं जिसकी पृथ्वी तक पहुँचती हुई चमक बदलती रहती हो, यानि उसका सापेक्ष कान्तिमान बदलता रहता हो। इसकी दो वजहें हो सकती हैं -
* वास्तव में तारे की अंदरूनी चमक (निरपेक्ष कान्तिमान) बदल रहा हो सकता है।
* तारे की अपनी चमक में कोई बदलाव नहीं लेकिन उसके और पृथ्वी के बीच कोई चीज़ हो सकती है जो बदल रही है जिस वजह से हम तक पहुँचती चमक बदल रही है। उदहारण के लिए किसे द्वितारे के एक तारे की पृथ्वी तक पहुँचती चमक बदल सकती है क्योंकि कभी वह तारा अपने साथी के आगे है और कभी पीछे।

## इन्हें भी देखें
* तारा
* द्वितारा
* सापेक्ष कान्तिमान
* निरपेक्ष कान्तिमान

*
श्रेणी:तारे
श्रेणी:हिन्दी विकि डीवीडी परियोजना
हान नदी पर चमत्कार

thumb|right|200px|दक्षिण कोरिया की अर्थव्यवस्था लगभग अविरल रूप से बढ़ती रही और मात्र पचास वर्षों के दौरान शून्य से एक खरब डॉलर वाली अर्थव्यवस्था बन गई।
**हान नदी पर चमत्कार** (हंगुल: 한강의 기적 उच्चारण: हांगान्गीउइ किजिओक) दक्षिण कोरिया के चमत्कारिक उत्थान के लिए प्रयुक्त किया जाने वाला पद है। यह पद हालांकि समूचे दक्षिण कोरिया के लिए प्रयुक्त होता है लेकिन यह विशेषतः, सियोल के लिए प्रयुक्त किया जाता है, जहाँ से होकर हान नदी बहती है। यह चमत्कार मुख्यतः १९५३ से १९९६ के दौरान दक्षिण कोरिया में हुई आश्चर्यजनक प्रगति को दर्शाता है। इस काल के दौरान दक्षिण कोरिया एक अत्यन्त निर्धन और पिछड़े देशों की श्रेणी से निकलकर विश्व के प्रमुख औद्योगिक देशों में सम्मिलित हो गया। इस दौरान दक्षिण कोरिया की निर्यात-समर्थित अर्थव्यवस्था का तीव्र औद्योगिकरण और प्रौद्योगिकीकरण हुआ और जीवन-स्तर में अभूतपूर्व वृद्धि हुई। इसके साथ-साथ नगरीकरण, आधुनिकीकरण और वैश्वीकरण में भी आश्चर्यजनक वृद्धि हुई। इन सबके चलते दक्षिण कोरिया कोरियाई युद्ध की विभीषिका से निकलकर ५० वर्षों के अन्तराल में एक खरब डॉलर वाली अर्थव्यवस्था बन गया।


[thumb|250px|1950 में [कोरियाई युद्ध के समय, दक्षिण कोरिया का आम नागरिक लगभग एक आम भारतीय जितना ही कमा पाता था। केवल 45 साल में दक्षिण कोरियाई प्रति व्यक्ति आय भारत से आठ गुना से भी अधिक हो गई।]]
## इन्हें भी देखें
* दक्षिण कोरिया की अर्थव्यवस्था
* दक्षिण कोरिया में शिक्षा-व्यवस्था

## बाहरी कड़ियाँ
* "Miracle on the Han" Lesson Plan for High School Students (PDF)
* An article on the post-industrial "Miracle on the Han"

श्रेणी:दक्षिण कोरिया की अर्थव्यवस्था
श्रेणी:आर्थिक चमत्कार
बेटा सॅफ़ॅई परिवर्ती तारा

**बेटा सॅफ़ॅई परिवर्ती तारा** ऐसे तारे को कहा जाता है जिसकी सतह पर स्पन्दन (धक-धकी या कंपन) होने की वजह से उसकी चमक में बदलाव आता रहता हो, यानि की वह सतही कंपन की वजह से एक परिवर्ती तारा हो। आम तौर पर ऐसे तारो की चमक (निरपेक्ष कान्तिमान) में हर 0.1 से 0.6 दिनों के अंतराल पर 0.01 से 0.3 मैग्नीट्यूड का फ़र्क़ पड़ता है। बेटा सॅफ़ॅ​ई परिवर्ती तारे सौर द्रव्यमान के 7 से 20 गुना द्रव्यमान (मास) रखने वाले मुख्य अनुक्रम तारे होते हैं।

इस श्रेणी का नाम बेटा सॅफ़ॅ​ई तारे पर पड़ा है जिसकी पृथ्वी से देखी जाने वाली चमक (सापेक्ष कान्तिमान) 4.57 घंटे के अंतराल में +3.16 से +3.27 मैग्नीट्यूड के बीच बदलता रहता है।

## अन्य भाषाओँ में
अंग्रेज़ी में "बेटा सॅफ़ॅ​ई परिवर्ती तारे" को "बेटा सॅफ़ॅ​ई वेरिएबल स्टार" (Beta Cephei variable star) कहते हैं।

## इन्हें भी देखें
* परिवर्ती तारे
* सापेक्ष कान्तिमान
* निरपेक्ष कान्तिमान
* खगोलीय मैग्नीट्यूड

## सन्दर्भ


श्रेणी:परिवर्ती तारे
श्रेणी:तारे
श्रेणी:हिन्दी विकि डीवीडी परियोजना
*
चित्रा तारा

[thumb|200px|आसमान में चित्रा तारा ढूँढने का तरीक़ा - [स्वाति तारा|स्वाती तारे (आर्कट्युरस) से सीधी लक़ीर खेंचे]]
**चित्रा** या **स्पाइका** (Spica), जिसका बायर नाम "अल्फ़ा वर्जिनिस" (α Virginis या α Vir) है, कन्या तारामंडल का सब से रोशन तारा है। यह पृथ्वी से दिखने वाले सब से रोशन तारों में से पंद्रहवाँ सब से रोशन तारा है। यह पृथ्वी से लगभग 260 प्रकाश वर्ष की दूरी पर हैं। चित्रा वास्तव में एक द्वितारा है जो पृथ्वी से एक तारे जैसा प्रतीत होता है। इसका मुख्य तारा एक नीला दानव तारा है और छोटा तारा एक मुख्य अनुक्रम तारा है।

## विवरण
चित्रा के दो तारे एक-दूसरे की परिक्रमा हर 4 दिनों में पूरी कर लेते हैं। इन दोनों का ब्यौरा इस तरह है -
* **मुख्य तारा** - यह एक B1 III-IV श्रेणी का तारा है, जिसकी चमक से ज्ञात होता है के यह एक उपदानव और दानव तारे के बीच का तारा है। इसका व्यास (डायमीटर) सूरज के व्यास का 7.4 गुना है और इसका द्रव्यमान (मास) सौर द्रव्यमान का 10.25 गुना है। इसकी चमक (निरपेक्ष कान्तिमान) सूरज की चमक से 12,100 गुना है और अपने साथी तारे की 8 गुना है। यह एक बेटा सॅफ़ॅई परिवर्ती तारा है, यानि इसकी चमक थोड़ी कम-ज़्यादा होती रहती है। इस तारे का द्रव्यमान इतना है के यह अपना जीवन एक भयंकर महानोवा (सुपरनोवा) धमाके के साथ ध्वस्त होकर पूरा करेगा।
* **अमुख्य तारा** - इसका व्यास (डायमीटर) सूरज के व्यास का 3.64 गुना है और इसका द्रव्यमान (मास) सौर द्रव्यमान का 6.97 गुना है। इसकी चमक (निरपेक्ष कान्तिमान) सूरज की चमक से 1,500 गुना है।

## ब्राज़ील के ध्वज पर
चित्रा तारा ब्राज़ील के राष्ट्रीय ध्वज पर दर्शाया गया है और उस देश के 'पारा' नामक राज्य का प्रतीक है।

## इन्हें भी देखें
* कन्या तारामंडल
* सबसे रोशन तारों की सूची
* उपदानव तारा
* दानव तारा
* बेटा सॅफ़ॅई परिवर्ती तारा

## सन्दर्भ

श्रेणी:तारे
श्रेणी:दानव तारे
श्रेणी:कन्या तारामंडल
श्रेणी:हिन्दी विकि डीवीडी परियोजना
ग्रेट रिफ़्ट घाटी

thumb|ग्रेट रिफ़्ट घाटी का नक़्शा (फ़्रांसिसी में)
**महान रिफ़्ट घाटी** अथवा **ग्रेट रिफ़्ट घाटी** (एक भौगोलिक वादी है जो पूर्वी अफ़्रीका और मध्य पूर्व में उत्तर-दक्षिण दिशा में स्थित है। अलग-अलग स्रोत इसकी परिभाषा अलग तरह से करते हैं। कुछ के अनुसार यह उत्तर सीरिया से शुरू होकर लगातार 6,900 किमी तक चलकर पूर्वी अफ़्रीका के मोज़ाम्बीक देश में अंत होती है। साधारण प्रयोग में महान रिफ़्ट घाटी का नाम केवल इसके पूर्वी अफ़्रीका में स्थित हिस्से के लिए इस्तेमाल होता है जो अफ़ार द्रोणी से आरम्भ होकर मोज़ाम्बीक में ख़त्म होता है। यहाँ अफ़्रीकी प्लेट के दो भागों में टूटने से रिफ़्ट का निर्माण हुआ है।

## मानव जाति का जन्मस्थल
बहुत से वैज्ञानिक मानते हैं के मनुष्य जाति अपने शुरुआती काल में इसी रिफ़्ट घाटी में विकसित हुई। यहाँ आधुनिक मानवों की पूर्वज नस्लों के लाखों वर्ष पुराने अवशेष मिले हैं। इनमें पसिद्ध "लूसी" नाम की 30 लाख पुरानी स्त्री के अवशेष भी शामिल हैं।

## अन्य भाषाओँ में
"महान दरार घाटी" को अंग्रेज़ी में "ग्रेट रिफ़्ट वैली" (Great Rift Valley) कहते हैं।

## इन्हें भी देखें
* अफ़ार द्रोणी
* अफ़्रीकी प्लेट

## सन्दर्भ


श्रेणी:अफ़्रीका
श्रेणी:घाटियाँ
श्रेणी:हिन्दी विकि डीवीडी परियोजना
श्रेणी:रिफ़्ट घाटियाँ
श्रेणी:अफ़्रीका का भूविज्ञान
औस्ट्रालोपिथेकस अफ़रेन्सिस

thumb|लूसी के अवशेषों की अनुलिपियाँ
**औस्ट्रालोपिथेकस अफ़रेन्सिस** एक विलुप्त मानवनुमा (होमिनिड) नस्ल थी जो 39 से 29 लाख वर्षों पूर्व जीवित थी। इनका शरीर पतला हुआ करता था और माना जाता है के औ॰ अफ़रेन्सिस दो प्राणी शाखों का पूर्वज थे - आस्ट्रेलोपिथिक्स और होमो (आधुनिक मनुष्य इसी "होमो" शाखा के प्राणी हैं)। औ॰ अफ़रेन्सिस के सब से मशहूर अवशेष एक मादा के मिले हैं जिसे "लूसी' का अनौपचारिक नाम दिया गया है। यह पूर्वी अफ़्रीका की अफ़र द्रोणी में मिले थे, जिस वजह से इस नस्ल का नाम "अफ़रेन्सिस" रखा गया।

## टिप्पणियाँ



## इन्हें भी देखें
* आस्ट्रेलोपिथिक्स
* मानवनुमा

श्रेणी:मानव विज्ञान
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
देस परदेस (1978 फ़िल्म)

**देस परदेस**(अंग्रेजी: Home and Foreign Land) 1978 में देव आनंद द्वारा निर्मित व निर्देशित हिन्दी फिल्म है| इस पारिवारिक कथा के मुख्य पात्र देव आनंद व टीना मुनीम ने निभाए है| टीना मुनीम की यह पहली फिल्म है| इनके सहायक कलाकार है अजीत, प्राण, अमज़द खान, श्रीराम लागू, टॉम एल्टर, बिन्दू, प्रेम चोपड़ा, ए के हंगल, सुजीत कुमार, महमूद व पेंटल और संगीतकार राजेश रोशन है|

इस कथा में कुछ समकालीन लोगों में विदेश जाए धन कमाने की इच्छा और दलालों द्वारा भोले लोगों का छल से वहाँ लिए जाए सताना दिखाया गया है|

## संक्षेप
समीर साहनी (प्राण) नामक किसान अपने पिता (गजानन जागीरदार), माँ, पत्नी रमा (इन्द्रानी मुखर्जी), कन्या व छोटे भाई वीर (देव आनंद) के साथ रहता है| समीर को इंग्लैण्ड में काम करने का प्रस्ताव आता है जिसे अपनाए वह चला जाता है| कुछ समय बाद वह सभी को वहीँ लिए जाना चाहता है| समीर पत्र द्वारा अपने परिवार से सम्पर्क रखता है| कुछ वर्ष बाद अचानक उसका पत्र आना बंद होता है| उसका परिवार चिंतित हुए वीर को उसका पता लगाने इंग्लैण्ड भेजता है| वहां जाए वह कई हज़ारों भारतीय बदतर जिंदगी जीना देखता है, जैसे उनका नकली पासपोर्ट, कम वेतन पर काम करना, उसका आधा हिस्सा वहां के दलालों को देना जो उन्हें धोखे से वहां लाए है, निर्वासन का भय इत्यादि| उसे अपने भाई का पता नहीं चलता और बईमानी व हत्याओं का जंजाल पाता है| अपने भाई का पता लगाने में कहाँ तक सफल होता है, आगे की कहानी में दिखाया गया है|

## चरित्र
## मुख्य कलाकार
* देव आनंद - वीर साहनी
* प्राण - समीर साहनी
* गजानन जागीरदार - मि. साहनी
* इन्द्रानी मुखर्जी - रमा साहनी
* अजीत - गुरनाम
* टॉम एल्टर - इंस्पेक्टर मार्टिन
* बिंदू - सिल्विया
* प्रेम चोपड़ा - बंसीलाल
* ए के हंगल - पुजारी
* जानकी दास - दयाल
* भारत कपूर - मुरारीलाल
* अमज़द खान - भूत सिंह/अवतार सिंह
* सुजीत कुमार - गंगाराम
* श्रीराम लागू - मि. बांड
* महमूद - अनवर
* टीना - गौरी
* कीथ स्टीवेंसन - ए टुपर
* बीरबल - उद्घोषक
* सुधीर - कश्यप
* पेंटल
* गूफी पेंटल
* शरत सक्सेना
* शेखर वधावन
* मृदुला
* परवेज़ मल्लिक
* प्रेम सागर
* राज मेहरा
* गुर्जिंदर वर्क
* सय्यद लेन
* युसूफ खान

## दल
* *निर्देशक* - देव आनंद
* *लेखक* - देव आनंद, सूरज सनिम
* *निर्माता* - देव आनंद, अमित खन्ना
* *निर्माण संस्था* - नवकेतन इंटरनैशनल फिल्म्स, नवकेतन
* *छायांकन* - फाली मिस्त्री, डी के प्रभाकर
* *संगीतकार* - राजेश रोशन
* *गीतकार* - अमित खन्ना
* *पार्श्वगायक* - विजय बेनेडिक्ट, अमित कुमार, किशोर कुमार, लता मंगेशकर, मनहर उधास

## संगीत
* गीत "तू पी और जी" बिनाका गीत माला की 1978 वार्षिक सूची में 9वीं पायदान पर रही|
* गीत "आप कहें और हम न आए" बिनाका गीत माला की 1978 वार्षिक सूची में 13वीं पायदान पर रही|
* गीत "जैसा देस वैसा भेस" बिनाका गीत माला की 1978 वार्षिक सूची में 22वीं पायदान पर रही|

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## उल्लेख

## बाहरी कड़ियाँ
* 

श्रेणी:बॉलीवुड
श्रेणी:1978 में बनी हिन्दी फ़िल्म
श्रेणी:भारतीय फ़िल्में
श्रेणी:हिन्दी फ़िल्में
जापानी युद्धोत्तर आर्थिक चमत्कार

[thumb|right|277px|[ओसाका स्थित विश्व व्यापार केन्द्र और जापान की आर्थिक प्रगति का एक सूचक।]]
**जापानी युद्धोत्तर आर्थिक चमत्कार** (जापानी: 高度経済成長 उच्चारण: कोदो केइज़ाइ सीचो) द्वितीय विश्व युद्ध में लगभग पूरी तरह विनष्ट हो चुके जापान के चमत्कारिक आर्थिक उत्थान को कहा जाता है। इस चमत्कारिक उत्थान का कुछ योगदान संयुक्त राज्य अमेरिका द्वारा किए गए निवेश और कुछ योगदान जापानी सरकार के आर्थिक हस्तक्षेप का था। "चमत्कारिक आर्थिक" वर्षों के दौरान जापानी अर्थव्यवस्था की प्रभेदिक विशेषताएँ निम्नलिखित थीं: विनिर्माणकर्ताओं, आपूर्तीकर्ताओं, वितरकों और बैंकों का केइरेत्सू नामक समूहों में सहयोग, शक्तिशाली उद्यम संघ और शुन्तो; सरकारी नौकरशाहों के साथ मधुर सम्बन्ध और बड़े निगमों और अत्यधिक संघीकृत कारखानों में आजीवन रोज़गार की गारण्टी (शूशिन कोयो)। १९८३ के बाद से जापानी कम्पनियों ने इनमें से कुछ प्रतिमान का परित्याग कर दिया है ताकि लाभ और कार्यक्षमता बढ़ाई जा सके।

श्रेणी:जापान का आर्थिक इतिहास
श्रेणी:आर्थिक चमत्कार
श्रेणी:जापान की अर्थव्यवस्था
हिन्दी तारामंडल

thumb|हिन्दी तारामंडल
**हिन्दी** या **इन्डस** (अंग्रेज़ी: Indus) खगोलीय गोले के दक्षिणी भाग में स्थित एक तारामंडल है।

## तारे
हिन्दी तारामंडल का सब से रोशन तारा अल्फ़ा इंडी (α Indi) है जिसकी रोशनी (सापेक्ष कान्तिमान) 3.11 मैग्नीट्यूड है। इस तारामंडल का एक और तारा ऍप्सिलॉन इंडी (ε Indi) है जो पृथ्वी से 11.82 प्रकाश वर्ष दूर है और जिसमें भूरे बौनों का एक जोड़ा है।

कुल मिलकर इस तारामंडल में बायर नामांकन वाले 16 तारे हैं, जिनमें से 3 मुख्य हैं और 2 के इर्द-गिर्द ग़ैर-सौरीय ग्रह परिक्रमा करते पाए गए हैं।

## इन्हें भी देखें
* तारामंडल

श्रेणी:तारामंडल
श्रेणी:हिन्दी विकि डीवीडी परियोजना
फ़ारालोन प्लेट

[thumb|right|300px|फ़ारालोन प्लेट का एक बड़ा-सा टुकड़ा (नीले रंग में) पूर्वी [उत्तर अमेरिका के नीचे बहुत गहराई पर मिला है]]
**फ़ारालोन प्लेट** एक प्राचीन भौगोलिक प्लेट था जो उत्तर अमेरिकी प्लेट की पश्चिमी सीमा से टकराकर उसके नीचे धंसने लगा। इसका मध्य भाग तो पूरा उत्तर अमेरिकी प्लेट के नीचे दब चुका है और अब इसके सिर्फ़ तीन अंश बचे हैं - हुआन दे फ़ूका प्लेट, कोकोस प्लेट और नाज़का प्लेट। नीचे दबी हुए प्लेट का एक बड़ा टुकड़ा पूर्वी उत्तर अमेरिका के नीचे बहुत गहराई पर स्थित है।

## इन्हें भी देखें
* प्लेट विवर्तनिकी

श्रेणी:भौगोलिक प्लेटें
श्रेणी:हिन्दी विकि डीवीडी परियोजना
विस्कोस

**विस्कोस**, एक श्यान कार्बनिक तरल है, जिसका प्रयोग रेयान और सेलोफेन आदि को बनाने में किया जाता है। विस्कोस को अक्सर रेयान का पर्याय माना जाता है जो, एक मुलायम तंतु है और सामान्यतः कमीजें, शॉर्ट्स, कोट, जैकेट, जैसे बाहरी वस्त्र बनाने में प्रयुक्त होता है।

## उत्पादन
right|thumb|300px| क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
सबसे पहले लकड़ी की घुलनशील लुगदी को कास्टिक सोडा में घोला जाता है और, एक निर्धारित समय के बाद इसे पुन: मथ कर पकने (लम्बे समय के लिए यूँ ही छोड़ देना) के लिए छोड़ दिया जाता है। पकाने की प्रक्रिया से विस्कोस की श्यानता बढ़ती है। इसे जितना अधिक पकाया जायेगा उतना ही इसकी श्यानता में भी वृद्धि होगी। इसके बाद पकी हुई लुगदी का उपचार कार्बन डाइसल्फ़ाइड के साथ किया जाता है जिसके फलस्वरूप, पीले रंग का सेलूलोज़ ज़ैंथेट (cellulose xanthate) बनता है। इसे फिर से एक कम सान्द्रता वाले कास्टिक सोडा विलयन में घोला जाता है। यह विस्कोस निर्माण का प्रारंभिक चरण है। इस प्रक्रिया के दौरान धागे में चमक लाने के लिए क्षारीय सेलूलोज़ में एसीटेट डोप मिलाई जाती है। 

### प्रदूषण

## सन्दर्भ

श्रेणी:कार्बन
मानवनुमा

thumb|ओरन्गउटान एक मानवनुमा नस्ल है
**मानवनुमा** या **होमिनिड**, जिन्हें **वनमानुष** भी कहते हैं, एक ऐसे प्राणी परिवार का नाम है जिनमें कपि (एप्स) परिवार की वे सारी नस्लें शामिल हैं जो मनुष्य हों या मनुष्य जैसी हों। इनमें मनुष्य, चिम्पान्ज़ी, गोरिल्ला और ओरन्गउटान के वंश (या जॅनॅरा) आते हैं। कुछ ऐसी भी मानवनुमा नस्लें हैं जो विलुप्त हो चुकी हैं, जैसे की आस्ट्रेलोपिथिक्स।

## अन्य भाषाओँ में
"मानवनुमा" को अंग्रेज़ी में "होमिनिड" (hominid) कहते हैं।

## इन्हें भी देखें
* मनुष्य
* चिम्पान्ज़ी
* गोरिल्ला
* आस्ट्रेलोपिथिक्स
* कपि
* वनमानुष
## सन्दर्भ

श्रेणी:महाकपि
श्रेणी:मानव विज्ञान
श्रेणी:हिन्दी विकि डीवीडी परियोजना
रेयान

right|thumb|300px| क्षार और कार्बन डाइसल्फ़ाइड द्वारा सेलूलोज़ का उपचार विस्कोस उत्पन्न करता है
**रेयान**, पुनर्जीवित सेलूलोज़ से निर्मित एक तंतु (फाइबर) है। क्योंकि इसका उत्पादन प्राकृतिक रूप से मिलनेवाले बहुलकों से किया जाता है, इसलिए वास्तव में यह न तो पूरी तरह से एक कृत्रिम तंतु है और न ही एक प्राकृतिक तंतु है; यह एक अर्द्ध कृत्रिम तंतु है। कपड़ा उद्योग में रेयान को विस्कोस रेयान या कृत्रिम रेशम (आर्ट सिल्क) के नाम से जाना जाता है। उच्च आलोक गुणवत्ता के कारण यह तंतु आमतौर पर काफी चमकदार होता है। 

## सन्दर्भ

श्रेणी:कार्बनिक पॉलीमर
श्रेणी:कृत्रिम रेशे
श्रेणी:रासायनिक यौगिक
श्रेणी:वस्त्र
श्रेणी:रेशे
वीर नारायण सिंह

**वीर नारायण सिंह** (१७९५ - १८५७) छत्तीसगढ़ राज्य के प्रथम स्वतंत्रता संग्राम सेनानी, एक सच्चे देशभक्त व गरीबों के मसीहा थे। १८५७ के प्रथम स्वतन्त्रता संग्राम के समय उन्होने जेल से भागकर अंग्रेजों से लोहा लिया था जिसमें वे गिरफ्तार कर लिए गए थे। १० दिसम्बर १८५७ को उन्हें रायपुर के "जय स्तम्भ चौक" पर फाँसी दे दी गयी।

श्रेणी:भारतीय स्वतंत्रता सेनानी
श्रेणी:छत्तीसगढ़ के लोग
बहु तारा

thumb|एच॰डी॰ 188753, जो एक तीन तारों का मंडल है
खगोलशास्त्र में **बहु तारा** दो से अधिक तारों का ऐसा गुट होता है जो पृथ्वी से दूरबीन के ज़रिये देखे जाने पर एक-दूसरे के समीप नज़र आते हैं। ऐसा दो कारणों से हो सकता है -
* यह तारे वास्तव में ही एक दुसरे से सम्बन्ध रखते हैं और एक-दूसरे से गुरुत्वाकर्षण के प्रभाव के कारण इकठ्ठे हैं
* यह सिर्फ पृथ्वी से देखने में ही पास लगते हैं (जिस तरह से दूर एक-के-पीछे-एक दो पहाड़ एक-दुसरे के पास लग सकते हैं, जबकि एक के पास जाने पर पता लगता है के उनमें पचास मील का फ़ासला भी हो सकता है)

ज़्यादातर बहु तारा मंडलों में तीन तारे होते हैं। चार, पाँच, छह और उस से ज़्यादा तारों वाले मंडल भी होते हैं लेकिन कम ही मिलते हैं।

## अन्य भाषाओँ में
अंग्रेज़ी में "बहु तारे" को "मल्टिपल स्टार" (multiple star) कहा जाता है।

## इन्हें भी देखें
* दोहरा तारा

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
त्रिशंकु शिर तारा

thumb|200px|त्रिशंकु शिर, इस चित्र का सब से रोशन तारा (दाँई तरफ)
**त्रिशंकु शिर**, जिसका बायर नाम "बेटा क्रूसिस" (β Crucis या β Cru) है, त्रिशंकु तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग 350 प्रकाश वर्ष की दूरी पर हैं। त्रिशंकुशिर वास्तव में एक द्वितारा है जो पृथ्वी से एक तारे जैसा प्रतीत होता है। इसके मुख्य तारे की श्रेणी B0.5IV है। त्रिशंकु शिर कर्क रेखा के दक्षिण में ही देखा जा सकता है इसलिए उत्तर भारत के अधिकाँश भाग में और यूरोप-वग़ैराह में नहीं देखा जा सकता। मध्य और दक्षिण भारत में इसे देखा जा सकता है।

## अन्य नाम
इस तारे का कोई परंपरागत चीनी, अंग्रेज़ी, लातिनी, अरबी, फ़ारसी या यूनानी नाम नहीं है क्योंकि यह उन क्षेत्रों से देखा ही नहीं जा सकता था। आधुनिक युग में इसका नाम मिमोसा (Mimosa) रखा गया जो एक फूल है जिसकी हलकी जामुनी रंगत त्रिशंकु शिर से मिलती है।

## विवरण
त्रिशंकु शिर का द्रव्यमान (मास) सूरज के द्रव्यमान का 14 गुना है और उसका व्यास (डायमीटर) सूरज के व्यास का 8 गुना है। यह एक अत्यंत गरम तारा है और इसका सतही तापमान 28,200 कैल्विन है। इसकी चमक (निरपेक्ष कान्तिमान) बहुत ज़बरदस्त है और सूरज की चमक की 34,000 गुना है।

## इन्हें भी देखें
* त्रिशंकु तारामंडल
* सबसे रोशन तारों की सूची
* द्वितारा

## सन्दर्भ


श्रेणी:तारे
श्रेणी:हिन्दी विकि डीवीडी परियोजना
श्रेणी:त्रिशंकु तारामंडल
त्रिशंकु तारामंडल

thumb|त्रिशंकु तारामंडल
**त्रिशंकु** या **क्रक्स** (अंग्रेज़ी: Crux) तारामंडल अंतर्राष्ट्रीय खगोलीय संघ द्वारा जारी की गई ८८ तारामंडलों की सूची का सब से छोटा तारामंडल है। अंग्रेज़ी में इसे कभी-कभी "सदर्न क्रॉस" (Southern cross, दक्षिणी काँटा) के नाम से भी जाना जाता है। यह भारत में सर्दियों और बसंत के मौसम में गुजरात से दक्षिणी क्षेत्रों में देखा जा सकता है, लेकिन उत्तर भारत से नहीं। पृथ्वी के दक्षिणी गोलार्ध (हेमिसफ़ेयर) से यह किसी भी मौसम में देखा जा सकता है।

## तारे
त्रिशंकु तारामंडल में पाँच मुख्य तारे हैं, हालांकि वैसे इसमें 19 तारों को बायर नाम दिए जा चुके हैं। इनमें से एक के इर्द-गिर्द ग़ैर-सौरीय ग्रह परिक्रमा करते हुए पाए गए हैं। इस तारामंडल के मुख्य पाँच तारे इस प्रकार हैं -

## इन्हें भी देखें
* त्रिशंकु शिर तारा
* तारामंडल

## सन्दर्भ


श्रेणी:तारामंडल
श्रेणी:हिन्दी विकि डीवीडी परियोजना
*
एक्रक्स तारा

**एक्रक्स**, जिसका बायर नाम "अल्फ़ा क्रूसिस" (α Crucis या α Cru) है, त्रिशंकु तारामंडल का सब से रोशन तारा है। यह पृथ्वी से दिखने वाले सब से रोशन तारों में गिना जाता है। यह पृथ्वी से लगभग 321 प्रकाश वर्ष की दूरी पर हैं। एक्रक्स वास्तव में एक बहु तारा है जो पृथ्वी से एक तारे जैसा प्रतीत होता है।

## विवरण
एक्रक्स मंडल के मुख्य तारे इस प्रकार हैं -
* **α<sup>1</sup> क्रूसिस** - यह B श्रेणी का बहुत गरम तारा है और इसका सतही तापमान 28,000 कैल्विन है। इसकी चमक (निरपेक्ष कान्तिमान) सूरज की चमक से 25,000 गुना है। वास्तव में यह एक द्वितारा है, जिसके एक तारे का द्रव्यमान सूरज के द्रव्यमान का 14 गुना है और दूसरे का 10 गुना है। वैज्ञानिकों का मानना है के बड़े वाले तारे की आयु पूरी होने पर वह महानोवा (सुपरनोवा) बन कर फट जाएगा जबकि छोटा वाला सफ़ेद बौना बन जाएगा।
* **α<sup>2</sup> क्रूसिस** - यह भी एक B श्रेणी का बहुत गरम तारा है और इसका सतही तापमान 26,000 कैल्विन है। इसकी चमक सूरज की चमक से 16,000 गुना है। इसके बारे में भी वैज्ञानिकों का अनुमान है के अपनी आयु पूरी होने पर यह महानोवा बन कर फट जाएगा।
* **α<sup>3</sup> क्रूसिस** - यह एक B4 श्रेणी का उपदानव तारा है। इसकी स्थिति को लेकर वैज्ञानिक असमंजस में हैं - या तो यह अपनी श्रेणी के हिसाब से धुंधला तारा है जो वास्तव में ही α1 और α2 तारों के पास है या फिर यह सिर्फ़ इनके पास लगने वाला दोहरा तारा है जो असल में पृथ्वी से 640 प्रकाश वर्ष की दूरी पर है।

## इन्हें भी देखें
* त्रिशंकु तारामंडल
* सबसे रोशन तारों की सूची
* बहु तारा
* द्वितारा

## सन्दर्भ

श्रेणी:हिन्दी विकि डीवीडी परियोजना
श्रेणी:त्रिशंकु तारामंडल
श्रेणी:बी-प्रकार मुख्य अनुक्रम तारे
श्रेणी:बी-प्रकार उपदानव तारे
श्रेणी:त्रितारा मंडल
ज्येष्ठा तारा

[thumb|right|ज्येष्ठा (अन्तारॅस) और [सूर्य|सूरज की तुलना - टूटी लकीर से बना गोला मंगल की कक्षा (ऑर्बिट) दर्शाता है - एक छोटा लाल दानव तारा स्वाती (आर्कत्युरस) भी दिखाया गया है]]
**ज्येष्ठा** या **अन्तारॅस**, जिसका बायर नाम "अल्फ़ा स्कोर्पाए" (α Scorpii या α Sco) है, वॄश्चिक तारामंडल का सब से रोशन तारा है। यह पृथ्वी से दिखने वाले सोलहवा सब से रोशन तारा है। ज्येष्ठा समय के साथ अपनी चमक कम-ज़्यादा करने वाला एक परिवर्ती तारा है जिसकी औसत चमक (सापेक्ष कान्तिमान) +1.09 मैग्नीट्यूड है। यह पृथ्वी से लगभग 600 प्रकाश वर्ष की दूरी पर हैं।

## विवरण
ज्येष्ठा एक लाल महादानव तारा है। इसका व्यास (डायामीटर) सूरज के व्यास का 800 गुना है - अगर इसे उठाकर हमारे सौर मंडल के बीच सूरज की जगह दाल दिया जाए तो पृथ्वी और मंगल तक के ग्रह इसके अन्दर आ जाएँ। इसका द्रव्यमान सूरज के द्रव्यमान का 15 से 18 गुना है। इसकी भयंकर चमक (निरपेक्ष कान्तिमान) सूरज से 65,000 गुना है।

ज्येष्ठा के नज़दीक उसका एक साथी तारा है और यह दो मिलकर एक द्वितारा मंडल में गुरुत्वाकर्षण से बंधे हुए हैं। यह साथी तारा एक नीला गर्म B2.5 श्रेणी का तारा है। इसकी चमक मुख्य ज्येष्ठा तारे की सिर्फ़ 1/370 गुना है और मामूली दूरबीन से इसे देखना मुश्किल है क्योंकि मुख्य तारे की रोशनी में यह छिप जाता है। जब यह दिखता भी है तो थोड़ा हरे रंग का प्रतीत हो सकता है, हालाँकि वैज्ञानिक मानते हैं के यह पास के मुख्य तारे की भयंकर रोशनी का नतीजा है।

## इन्हें भी देखें
* वॄश्चिक तारामंडल
* सबसे रोशन तारों की सूची
* महादानव तारा
* द्वितारा

## सन्दर्भ


श्रेणी:तारे
श्रेणी:महादानव तारे
श्रेणी:वॄश्चिक तारामंडल
श्रेणी:हिन्दी विकि डीवीडी परियोजना
मूल तारा

[thumb|right|मूल तारा (λ Sco) [वॄश्चिक तारामंडल में ठीक बिच्छु की काल्पनिक आकृति के डंक पर स्थित "λ" के निशान वाला तारा है]]
**मूल** या **शौला**, जिसका बायर नाम "लाम्डा स्कोर्पाए" (λ Scorpii या λ Sco) है, वॄश्चिक तारामंडल का दूसरा सब से रोशन तारा है। यह पृथ्वी से दिखने वाले पच्चीसवा सब से रोशन तारा है। मूल तारा एक बहु तारा मंडल है जिसके तीन हिस्से दिखते हैं।

## अन्य भाषाओँ में
अंग्रेज़ी में मूल तारे को "शौला" (Shaula) कहते हैं जो अरबी भाषा के "अल-शौला" () से लिया गया है। वॄश्चिक (यानि बिच्छु) में "अल-शौला" उसकी डंग-वाली उठी हुई पूँछ को कहते हैं।

## विवरण
मूल तारा वास्तव में एक बहु तारा मंडल हैं जिसके तीन हिस्से दिखते हैं -
* **मूल "ए"** (λ Sco A) एक B श्रेणी का उपदानव तारा है, लेकिन और अध्ययन करने पर ज्ञात हुआ है के यह असल में स्वयं भी तीन तारों का मंडल है जिसमें दो B श्रेणी के उपदानव तारे हैं और एक मुख्य अनुक्रम पूर्वी तारा है। इस मंडल का मुख्य तारा एक बेटा सॅफ़ॅई परिवर्ती तारा है, जिसमें तारे की सतह पर होती कम्पन की वजह से तारे की रोशनी कम-ज़्यादा होती रहती है। इस मंडल के दो उपदानवों के द्रव्यमान सूरज के द्रव्यमान से लगभग 10.4 और 8.1 गुना हैं जबकि छोटे मुख्य अनुक्रम पूर्वी तारे का द्रव्यमान सूरज का 1.8 गुना है।
* **मूल "बी"** (λ Sco B) और **मूल "सी"** (λ Sco C) के बारे में ज्ञात नहीं है के इनका मूल "ए" से कोई गुरुत्वाकर्षक सम्बन्ध है भी के नहीं। अगर है, तो यह उस तारे मंडल से क़रीब 17,000 खगोलीय इकाइयों की दूरी पर स्थित हैं।

## इन्हें भी देखें
* वॄश्चिक तारामंडल
* सबसे रोशन तारों की सूची
* बहु तारा
* उपदानव तारा

## सन्दर्भ


श्रेणी:तारे
श्रेणी:उपदानव तारे
श्रेणी:हिन्दी विकि डीवीडी परियोजना
मुख्य अनुक्रम पूर्वी तारा

**मुख्य अनुक्रम पूर्वी तारा** ऐसे तारे को कहा जाता है जो अभी मुख्य अनुक्रम तारे की अवस्था में न पहुँचा हो। इन तारों में नाभिकीय संलयन (न्यूक्लियर फ्यूज़न) गुरुत्वाकर्षण के दबाव से चलता है, जबकि मुख्य अनुक्रम तारों में अधिक तापमान इस प्रक्रिया को चलाता है। मुख्य अनुक्रम पूर्वी तारों का व्यास (डायामीटर) मुख्य अनुक्रम तारों से अधिक होता है इसलिए इनका घनत्व कम होता है। वैज्ञानिकों का मानना है तारे जीवन के इस पड़ाव में अपने पूरे जीवन का 1% अंश ही गुजारते हैं।

## इन्हें भी देखें
* मुख्य अनुक्रम
* नाभिकीय संलयन

श्रेणी:तारे
श्रेणी:हिन्दी विकि डीवीडी परियोजना
नगलिया टक्कर

**नगलिया टक्कर** भारत में उत्तर प्रदेश राज्य के बुलन्दशहर जिला की तहसील खुरजा में खुरजा- पहासू रोड पर स्थित है।

;निकटवर्ती शहर
* खुरजा 10 कि.मी
* बुलन्दशहर 28 कि.मी.
* दिल्ली, मेरठ 95 कि.मी.
* अलीगढ़ 45 कि.मी.
* नोएडा 49 कि.मी.

इसके पास गंगा नहर गुजरती है।

श्रेणी:बुलन्दशहर ज़िले के गाँव
हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी

thumb|right|हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी का मुख्य भवन (पेन्सिल्वानिया)
**हिमालयन इन्टरनेशनल इन्स्टीट्यूट ऑफ योगा सांइस एण्ड फिलासफी** (Himalayan Institute of Yoga Science and Philosophy) की स्थापना सन १९७१ में स्वामी राम ने की थी। इसका मुख्यालय अमेरिका के उत्तर-पूर्वी पेंसिलवानिया के पोकोनो पर्वतमाला (Pocono Mountains) में ४०० एकड़ भूमि में फैला हुआ है। इसकी शाखाएँ भारत, यूके, मलेशिया, कैमरून एवं मैक्सिको सहित पूरे विश्व में हैं।

## प्रमुख शाखाएँ
* Himalayan Institute, UK 
* Himalayan Institute, Canada  
* Himalayan Institute, Pittsburgh, PA
* Himalayan Institute, Buffalo, NY

## बाहरी कड़ियाँ
* Himalayan Institute Main Page

श्रेणी:योग से संबन्धित संस्थाएँ
ट्रोजन हॉर्स (कम्प्यूटिंग)

**ट्रोजन होर्स** या **ट्रोजन** एक ऐसा प्रोग्राम है जो दिखने में तो सही अनुभव होता है, परन्तु यदि इसे चलाया जाता है तो इस के प्रभाव भयंकर होते है। इसका इस्तेमाल एक हैकर (Hacker) किसी पासवर्ड को तोडने के लिए कर सकता है। यह हार्ड डिस्क के सारे डेटा (Data) और प्रोग्राम को मिटा देता है। दूसरे किसी वायरस की तुलना में ट्रोजन खुद को अनुलिपि नहीं करता है। इसी की मदद से हैकर कंप्यूटर का नियंत्रण सुदूर बैठे दूसरे कंप्यूटर से कर सकता है। यह बेवकूफ बनाता है।

## उदहारण
1949 में फ़ैलने वाला वायरस "बैक ओरिफाइस" एक ट्रोजन होर्स था। इसके इस्तेमाल से किसी कंसोल या जी.पी.आई. एप्लीकेशन में टी.सी.पी. (TCP) कनेक्शन द्वारा किसी दूरवर्ती स्थाबं से किसी कंप्यूटर पर नियंत्रण पाया जा सकता है।
*ट्रोजन/ट्रोजन हॉर्स क्या है,ट्रोजन वायरस के प्रकार   13 सितंबर 2021
## सन्दर्भ

श्रेणी:कम्प्यूटर वायरस
मैक्रो वायरस ( कम्प्यूटिंग )

मैक्रो वायरस वो वायरस होते है जो किसी मैक्रो भाषा (Macro Language) में लिखे जाते है, जैसे विजुअल बेसिक, जो माइक्रोसोफ्ट वर्ड या एक्सेल में प्रयुक्त होती है | 
मैक्रो वायरस दूसरे किसी भी वायरस की तरह एक प्रचालन तंत्र की बजाय किसी भी प्रचालन तंत्र को प्रभावित कर सकता है | यह किसी ई-मेल के साथ जुडकर, किसी फ्लॉपी डिस्क के साथ, यूएसबी डिस्क के साथ, किसी साईट से कुछ डाउनलोड करते समय, संचिका स्थानांतरण के समय और सहकारी अनुप्रयोग को चलाते समय आपके कंप्यूटर में घुस सकता है | परन्तु ये किसी विशेष अनुप्रयोग से ही जुड़े होते है, जैसे माइक्रोसोफ्ट वर्ड या एक्सेल |
**उदाहरण** 
वी०बी० (विजुअल बेसिक) मैक्रो में बना "जूलेकिलर वायरस" माइक्रोसोफ्ट वर्ड 97 के द्वारा कंप्यूटर में फ़ैल जाता है | यदि इस प्रभावित दस्तावेज को खोला जाता है तो यह "वर्ड" की सार्वभौम साँचा (normal.dot) को प्रभावित करता है और इस प्रकार किसी भी दस्तावेज को खोलने पर यह वायरस कंप्यूटर में फैलता जाता है | इस वायरस का प्रभाव बहुत अधिक है | यदि वर्तमान महीना जुलाई का है तो यह आप के कंप्यूटर की सी० ड्राईव का सारे आँकड़े मिटा देता है |
पुनर्वसु-पॅलक्स तारा

[thumb|right|पुनर्वसु-पॅलक्स और [सूरज की तुलना - पुनर्वसु-पॅलक्स एक नारंगी रंग का दानव तारा है]]
**पुनर्वसु-पॅलक्स** या सिर्फ़ **पॅलक्स**, जिसका बायर नाम "बेटा जॅमिनोरम" (β Geminorum या β Gem) है, मिथुन तारामंडल का सब से रोशन तारा है। यह पृथ्वी से दिखने वाले सत्रहवा सब से रोशन तारा है। प्राचीन भारत में इसे और पुनर्वसु-कैस्टर तारे को मिलकर पुनर्वसु नक्षत्र बनता था। पुनर्वसु-पॅलक्स पृथ्वी से लगभग 34 प्रकाश वर्ष की दूरी पर हैं। इसके इर्द-गिर्द एक ग़ैर-सौरीय ग्रह परिक्रमा करता हुआ पाया गया है। पुनर्वसु-पॅलक्स एक नारंगी दानव तारा है।

## अन्य भाषाओँ में
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूआम अल-मूअख़र" () कहते हैं, जिसका अर्थ है "दूसरे जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।

## विवरण
पुनर्वसु-पॅलक्स का व्यास (डायामीटर) सूरज के व्यास का 8 गुना है। इसका द्रव्यमान सूरज के द्रव्यमान का 1.8 गुना है। इसका सतही तापमान 4,865 कैल्विन है।

## ग़ैर-सौरीय ग्रह
पुनर्वसु-पॅलक्स के इर्द-गिर्द परिक्रमा करता ग्रह बृहस्पति का 2.3 गुना द्रव्यमान रखता है। यह अपनी कक्षा में लगभग हर 589 दिनों में पुनर्वसु-पॅलक्स तारे की एक परिक्रमा पूरी कर लेता है। अंतर्राष्ट्रीय खगोलीय संघ ने इसे "पॅलक्स बी" (Pollux b) का नाम दिया है।

## इन्हें भी देखें
* पुनर्वसु-कैस्टर तारा
* मिथुन तारामंडल
* सबसे रोशन तारों की सूची
* दानव तारा

## सन्दर्भ


श्रेणी:तारे
श्रेणी:दानव तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
पुनर्वसु-कैस्टर तारा

thumb|right|पुनर्वसु-कैस्टर तारा
**पुनर्वसु-कैस्टर** या सिर्फ़ **कैस्टर**, जिसका बायर नाम "अल्फ़ा जॅमिनोरम" (α Geminorum या α Gem) है, मिथुन तारामंडल का दूसरा सब से रोशन तारा है। यह पृथ्वी से दिखने वाले सब से रोशन तारों में गिना जाता है। प्राचीन भारत में इसे और पुनर्वसु-पॅलक्स तारे को मिलकर पुनर्वसु नक्षत्र बनता था। पुनर्वसु-कैस्टर पृथ्वी से लगभग 49.8 प्रकाश वर्ष की दूरी पर हैं। वैज्ञानिकों को पता चला है के यह वास्तव में एक तारा नहीं बल्कि दो द्वितारों का मंडल है, यानि इसमें चार तारे हैं। फिर उन्हें ज्ञात हुआ के इसमें एक और धुंधला-सा दिखने वाला द्वितारा भी गुरुत्वाकर्षण से बंधा हुआ है, यानि कुल मिलकर पुनर्वसु-कैस्टर मंडल में छह तारे हैं। इस तीसरे द्वितारे के दोनों सदस्य मुख्य अनुक्रम के बौने तारे हैं - यह असाधारण बात है क्योंकि द्वितारों में ज़्यादातर एक तारा दानव या महादानव तारा होता है।

## अन्य भाषाओँ में
पुनर्वसु-पॅलक्स को अंग्रेज़ी में "पॅलक्स" (Pollux) कहते हैं, जबकि पुनर्वसु-कैस्टर को "कैस्टर" (Castor) कहते हैं। अरबी में इसे "अल-रास अल-तूअम अल-मुक़ादिम" () कहते हैं, जिसका अर्थ है "आगे वाले जुड़वाँ (व्यक्ति या बच्चे) का सर"। याद रहे के "मिथुन तारामंडल" का अर्थ भी "जुड़वाँ (व्यक्ति या बच्चों) का तारामंडल" होता है, जिसके जुड़वाँ पुनर्वसु-पॅलक्स और पुनर्वसु-कैस्टर तारे हैं।

## विवरण
पुनर्वसु-कैस्टर के छह तारों का ब्यौरा नीचे है (इसमें Aa/Ab, Ba/Bb और Ca/Cb तीन द्वितारों के जोड़े हैं) -

## इन्हें भी देखें
* पुनर्वसु-पॅलक्स तारा
* मिथुन तारामंडल
* सबसे रोशन तारों की सूची

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:मिथुन तारामंडल
श्रेणी:हिन्दी विकि डीवीडी परियोजना
श्रेणी:बहुतारा मंडल
हंस तारा

**हंस** या **डॅनॅब​** (Deneb), जिसका बायर नाम **अल्फ़ा सिगनाए** (α Cygni या α Cyg) है, हंस तारामंडल का सब से रोशन तारा है। यह पृथ्वी से दिखने वाले तारों में से उन्नीसवा सब से रोशन तारा है। हंस तारे की अंदरूनी चमक (निरपेक्ष कान्तिमान) बहुत भयंकर है और इसका माप -7.0 मैग्नीट्यूड है। यह सूरज से 60,000 गुना ज़्यादा चमकीला है।

## अन्य भाषाओं में
हंस तारे को अंग्रेज़ी में "डॅनॅब​" (Deneb) कहते हैं जो इसके अरबी भाषा के नाम से आया है। अरबी में इसे "दॅनॅब अल-दजाजा" () कहते हैं, जिसका अर्थ है "मुर्ग़ी की दुम"।

## विवरण
वैज्ञानिक हंस तारे की पृथ्वी से दूरी ठीक से नहीं माप पाए हैं। यह हमसे 1,340-1,840 प्रकाश-वर्ष दूर है। दूरी का ठीक से अनुमान न होने से इसकी अन्य विशेषताओं में भी कुछ अनिश्चितता बनी हुई है। यह एक नीले-सफ़ेद रंग का A2Ia श्रेणी वाला महादानव तारा है। इसका सतही तापमान लगभग 8,400 कैल्विन है। इसका व्यास (डायामीटर) हमारे सूरज के व्यास का 220 गुना और इसका द्रव्यमान (मास) हमारे सूरज के द्रव्यमान का 20 गुना अनुमानित किया जाता है।

इसके बड़े द्रव्यमान और तापमान को नज़र में रखते हुए वैज्ञानिक अंदाज़ा लगते हैं के यह अपने केंद्र का हाइड्रोजन इंधन ख़त्म कर चूका है और फूलकर एक लाल महादानव तारा बन रहा है जो कुछ दसियों लाख साल में फट कर महानोवा (सुपरनोवा) बन जाएगा।

यदि कोई हमारे सौर मंडल के मंगल ग्रह पर खड़ा हो तो उसके लिए हंस तारा मंगल का उत्तरी ध्रुव तारा प्रतीत होगा।

## इन्हें भी देखें
* हंस तारामंडल
* सबसे रोशन तारों की सूची
* महादानव तारा

## सन्दर्भ

श्रेणी:हंस तारामंडल
श्रेणी:ए-प्रकार महादानव तारे
श्रेणी:महादानव तारे
श्रेणी:हिन्दी विकि डीवीडी परियोजना
अवध बिहारी

शहीद **अवध बिहारी** (१८६९ - 8 मई १९१५) भारतीय स्वतंत्रता संग्राम के महान क्रान्तिकारी थे। रासबिहारी बोस की क्रांतिकारी गतिविधियों के चलते अंग्रेजी शासकों की नींद हराम हो गई थी। उन्होंने वायसराय लार्ड हार्डिंग्ज पर बम प्रहार किया तथा लारेंस गार्डस बम कांड में भी मुख्य भूमिका निभाई। स्वाधीनता संग्राम में भाग लेने के कारण ११ मई 1915 को अंबाला जेल में अवध बिहारी बोस को फांसी दी गई थी।

## सन्दर्भ

## इन्हें भी देखें
*दिल्ली षड्यंत्र मामला
*रासबिहारी बोस
*बसन्त कुमार विश्वास

श्रेणी:भारतीय क्रांतिकारी
भाई बालमुकुन्द

**[[भाई]] बालमुकुन्द** (१८८९ - 8 मई १९१५) भारत के स्वतंत्रता संग्राम के क्रांतिकारी थे। सन 1912 में दिल्ली के चांदनी चौक में हुए लॉर्ड हार्डिग बम कांड में मास्टर अमीर चंद, भाई बालमुकुंद और मास्टर अवध बिहारी को 8 मई 1915 को ही फांसी पर लटका दिया गया, जबकि अगले दिन यानी 9 मई को अंबाला में बसन्त कुमार विश्वास को फांसी दी गई। वे महान क्रान्तिकारी भाई परमानन्द के चचेरे भाई थे।

सभी पर आरोप था कि इन्होंने 1912 में चांदनी चौक में लार्ड हार्डिग पर बम फेंका था। हालांकि इनके खिलाफ जुर्म साबित नहीं हुआ, लेकिन अंग्रेज हुकूमत ने शक के आधार पर इन्हें फांसी की सजा सुना दी। जिस स्थान पर इन्हें फांसी दी गई, वहां शहीद स्मारक बना दिया गया है जो दिल्ली गेट स्थित मौलाना आजाद मेडिकल कॉलेज में स्थित है।

भाई बालमुकुंद का विवाह एक साल पहले ही हुआ था। आजादी की लड़ाई में जुटे होने के कारण वे कुछ समय ही पत्नी के साथ रह सके। उनकी पत्नी का नाम रामरखी था। उनकी इच्छा थी कि भाई बालमुकुंद का शव उन्हें सौंप दिया जाए, लेकिन अंग्रेज हुकूमत ने उन्हें शव नहीं दिया। उसी दिन से रामरखी ने भोजन व पानी त्याग दिया और अठारहवें दिन उनकी भी मृत्यु हो गई।

## सन्दर्भ

## इन्हें भी देखें
* भाई परमानन्द
* दिल्ली षड्यंत्र मामला

## बाहरी कड़ियाँ
* जरा याद करो कुर्बादी
* क्रांतिकारी शहीद भाई बालमुकुंद 
* क्रांति की उपासिका
*
*

श्रेणी:भारतीय क्रांतिकारी
श्रेणी:1889 में जन्मे लोग
श्रेणी:१९१५ में निधन
मघा तारा

thumb|right|मघा (रॅग्युलस) तारा
**मघा** या **रॅग्युलस​**, जिसका बायर नाम "अल्फ़ा लियोनिस" (α Leonis या α Leo) है, सिंह तारामंडल का सब से रोशन तारा है। यह पृथ्वी से दिखने वाले तारों में से बाईसवा सब से रोशन तारा है। मघा हमारे सौर मंडल से लगभग 77.5 प्रकाश-वर्ष दूर है। वास्तव में मघा एक तारा नहीं बल्कि दो द्वितारों का मंडल है, यानि कुल मिलकर चार तारे हैं।

## अन्य भाषाओँ में
मघा तारे को अंग्रेज़ी में "रॅग्युलस​" (Regulus) कहते हैं जो मूल रूप से लातिनी भाषा का शब्द है और जिसका अर्थ है "छोटा राजा" या "राजकुमार"। अरबी भाषा में इसे "क़ल्ब अल-असद" () कहते हैं, जिसका अर्थ है "सिंह (असद) का दिल"।

## विवरण
मघा दो द्वितारों का मंडल है। पहले द्वितारे को मघा "ए" (रॅग्युलस​ A) कहा जाता है। इसका मुख्य तारा B7V श्रेणी का एक नीला-सफ़ेद मुख्य अनुक्रम तारा है। इसके इर्द-गिर्द परिक्रमा करता साथी तारा ठीक से कभी देखा नहीं गया लेकिन उसके बारे में अनुमान है के यह सूरज के द्रव्यमान के 0.3 गुना द्रव्यमान (मास) वाला सफ़ेद बौना तारा है। दोनों तारे अपने सांझे द्रव्यमान केंद्र की हर 40 दिनों में परिक्रमा पूरी कर लेते हैं। मुख्य तारा इतनी तेज़ी से घूर्णन कर रहा है (यानि अपने अक्ष पर घूम रहा है) के उसका गोल अकार बहुत पिचक चूका है। अगर इसके घूमने की गति वर्तमान गति से सिर्फ़ 16% ज़्यादा होती तो इस तारे के टूट कर हिस्से बन जाते।

पहले द्वितारे से 4,200 खगोलीय इकाईयों की दूरी पर दूसरा द्वितारा है। इसका एक तारा मघा "बी' (रॅग्युलस​ B) कहलाता है और K2V श्रेणी का तारा है, जबकि दूसरा मघा "सी" (रॅग्युलस​ C) कहलाता है और M4V श्रेणी का तारा है। दोनों अपने सांझे द्रव्यमान केंद्र की एक परिक्रमा पूरी करने में 2,000 साल लगते हैं।

## इन्हें भी देखें
* सिंह तारामंडल
* सबसे रोशन तारों की सूची
* मुख्य अनुक्रम
* सफ़ेद बौना

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:सफ़ेद बौने तारे
श्रेणी:सिंह तारामंडल
श्रेणी:हिन्दी विकि डीवीडी परियोजना
मित्रक तारा

**मित्रक** या **बेटा सॅन्टौरी**, जिसका बायर नाम β Centauri या β Cen है और जिसे हदर के नाम से भी जाना जाता है, नरतुरंग तारामंडल का दूसरा सब से रोशन तारा है। यह पृथ्वी से दिखने वाले तारों में से दसवा सब से रोशन तारा भी है। तारों के श्रेणीकरण के हिसाब से इसे "B1 III" की श्रेणी दी जाती है।

## तीन तारे
सन् 1935 में जोन वूट नामक खगोलशास्त्री ने ख़ुलासा किया के मित्रक वास्तव में एक दोहरा तारा है (यानि दो तारे हैं जो पृथ्वी से एक तारा लगते हैं)। बाद में पता चला के इन दोनों तारों में से मुख्य तारा ("मित्रक ए" या "हदर A") वास्तव में स्वयं द्वितारा है, यानि के कुल मिलकर यह तीन तारों का झुण्ड है। "मित्रक ए" के दो तारे एक दूसरे की एक परिक्रमा हर 357 दिनों में पूरी कर लेते हैं। इन तारों का ब्यौरा कुछ इस तरह है -
* **मित्रक ए** (द्वितारा) - इसका द्रव्यमान (मास) सूरज के द्रव्यमान का 10.7 गुना, व्यास (डायमीटर) सौर व्यास का 8 गुना और चमक सूरज की चमक की 16,000 गुना है।
* **मित्रक बी** - इसका द्रव्यमान सूरज के द्रव्यमान का 10.3 गुना, व्यास सूरज के व्यास का 8 गुना और चमक सूरज की चमक की 15,000 गुना है।

## अन्य भाषाओं में
मित्रक के दो अन्य पारम्परिक नाम हैं -
* "हदर", जो अरबी भाषा के "अल​-अर्थ़" () से है - ध्यान रहे के इसमें "थ़" की ध्वनी का उच्चारण "थ" और "ज़" दोनों से भिन्न है और उन दोनों के लगभग बीच की ध्वनी है। "अल​-अर्थ़" का मतलब "ज़मीन", "धरती" या "मिटटी" होता है।
* "अजॅना" (Agena) जो लातीनी भाषा से आया है और जिसका अर्थ "घुटना" (शरीर की टांग वाला घुटना) है।

## इन्हें भी देखें
* नरतुरंग तारामंडल
* सबसे रोशन तारों की सूची

## सन्दर्भ

श्रेणी:नरतुरंग तारामंडल
श्रेणी:तारे
श्रेणी:हिन्दी विकि डीवीडी परियोजना
श्रेणी:बी-प्रकार दानव तारे
श्रेणी:बेटा सफ़ेई परिवर्ती तारे
श्रेणी:त्रितारा मंडल
ऍप्सिलन महाश्वान तारा

thumb|200px|महाश्वान तारामंडल (हिन्दी नामों के साथ) - ऍप्सिलन महाश्वान तारा ("अधारा") कुत्ते की आकृति के निचले पाऊँ पर स्थित है
**ऍप्सिलन महाश्वान** या **अधारा**, जिसका बायर नाम "ऍप्सिलन कैनिस मेजोरिस" (ε Canis Majoris या ε CMa) है, महाश्वान तारामंडल का दूसरा सब से रोशन तारा है। यह पृथ्वी से दिखने वाले तारों में से चौबीसवा सब से रोशन तारा भी है। यह पृथ्वी से लगभग 430 प्रकाश वर्ष की दूरी पर है। हालांकि की पृथ्वी से यह एक तारा लगता है, यह वास्तव में एक द्वितारा मंडल है।

## अन्य भाषाओँ में
ऍप्सिलन महाश्वान को अंग्रेज़ी में "ऍप्सिलन कैनिस मेजोरिस" (Epsilon Canis Majoris) कहते हैं। "अधारा" (Adhara) भी इसका एक परंपरागत नाम है जो अरबी भाषा के "अधारा" () शब्द से लिया गया है, जिसका अर्थ है "कन्याएँ"।

## विवरण
ऍप्सिलन महाश्वान द्वितारे का मुख्य तारा नीले-सफ़ेद रंग का एक B2 श्रेणी का दानव तारा है। इसका सतही तापमान 25,000 कैल्विन और यह हमारे सूरज की 3,700 गुना चमक (निरपेक्ष कान्तिमान) रखता है। यह हमारे सूरज से 20,000 गुना अधिक विकिरण (रेडियेशन) उर्जा प्रसारित करता है। इसका द्रव्यमान (मास) सूरज के द्रव्यमान का लगभग 10 गुना है और इसका व्यास (डायामीटर) सौर व्यास का लगभग 11 गुना है। इस मुख्य तारे की चमक इतनी तेज़ है के अगर यह पृथ्वी से उतना ही दूर होता जितना व्याध तारा (उर्फ़ सीरियस, जो पृथ्वी पर रात का सबसे रोशन तारा है) है तो आकाश में इसकी चमक शुक्र से भी ज़्यादा होती। ऍप्सिलन महाश्वान के मुख्य तारे की चमक अपने साथी तारे से 250 गुना अधिक है।

काफ़ी अरसे से ऍप्सिलन महाश्वान हमारे सौर मंडल से दूर जा रहा है। आज से 47 लाख साल पहले, ऍप्सिलन महाश्वान पृथ्वी से 34 प्रकाश वर्ष की दूरी पर था और पृथ्वी के आकाश में -3.99 मैग्नीट्यूड के साथ चमकता था, हालाँकि मानव जाति ने यह कभी नहीं देखा क्योंकि तब वह जन्मी ही नहीं थी। इस स्तर की चमक न तो किसी तारे की उसके बाद रही है और न ही आने वाले कम-से-कम 50 लाख सालों तक रहेगी।

## इन्हें भी देखें
* महाश्वान तारामंडल
* सबसे रोशन तारों की सूची
* दानव तारा
* द्वितारा

## सन्दर्भ


श्रेणी:तारे
श्रेणी:दानव तारे
श्रेणी:महाश्वान तारामंडल
श्रेणी:हिन्दी विकि डीवीडी परियोजना
ऍप्सिलन ऍरिडानी तारा

thumb|200px|काल्पनिक चित्र जिसमें ऍप्सिलन ऍरिडानी तारे के इर्द-गिर्द दो ग्रह और दो क्षुद्रग्रह घेरे परिक्रमा करते दिखाए गए हैं
thumb|200px|ऍप्सिलन ऍरिडानी (बाएँ) और सूरज (दाएँ) की तुलना
**ऍप्सिलन ऍरिडानी** (बायर नाम: ε Eridani या ε Eri) स्रोतास्विनी तारामंडल में स्थित एक तारा है। यह पृथ्वी से लगभग 10.5 प्रकाश-वर्ष की दूरी पर है और इसकी पृथ्वी से देखी जाने वाली चमक (यानि सापेक्ष कान्तिमान) 3.73 मैग्नीट्यूड मापी गई है। यह एक नारंगी रंग का K2 श्रेणी वाला मुख्य अनुक्रम तारा है जिसका सतही तापमान लगभग 5,000 कैल्विन है। इसका द्रव्यमान (मास) और व्यास (डायामीटर) सूरज से थोड़े छोटे हैं।

वैज्ञानिक पिछले 20 साल से ऍप्सिलन ऍरिडानी की हिलावट का अध्ययन कर रहें हैं और इस से उन्होंने अंदाज़ा लगाया है के इसके इर्द-गिर्द बृहस्पति जैसा एक गैस दानव ग्रह तारे से 3.4 खगोलीय इकाईयों (ख॰इ॰) की दूरी पर परिक्रमा कर रहा है, जिसका नाम उन्होंने ऍप्सिलन ऍरिडानी "बी" रखा है। उनका यह भी अनुमान है के इस तारे के इर्द-गिर्द दो क्षुद्रग्रहों (ऐस्टेरोईड) के घेरे हैं - एक 3 ख॰इ॰ की दूरी पर और दूसरा 20 ख॰इ॰ की दूरी पर। यह भी मुमकिन है के एक और भी ग्रह इसकी परिक्रमा कर रहा हो, जिसका नाम उन्होंने ऍप्सिलन ऍरिडानी "सी" रखा है। अभी तक जितने भी तारों के इर्द-गिर्द ग़ैर-सौरीय ग्रह मिले हैं, ऍप्सिलन ऍरिडानी उन सब में पृथ्वी के सब से पास है।

## विवरण
ऍप्सिलन ऍरिडानी हमारे सूरज का तेरहवा सब से नज़दीकी तारा है। इसका द्रव्यमान सूरज के द्रव्यमान का 82% है और इसका व्यास सूरज के व्यास का 74% है। इसकी चमक (निरपेक्ष कान्तिमान) सूरज की चमक की सिर्फ़ 34% है। इस तारे की चुम्बकीय प्रक्रियाएँ सूरज से काफ़ी ज़्यादा हैं जिस से खगोलशास्त्री अनुमान लगते हैं कि इसकी बाहरी गैस-मंडल में सूरज से अधिक हरकत चल रही है।

ग्रहों और क्षुद्रग्रहों के अलावा इस तारे के इर्द-गिर्द बहुत सी धूल भी पाई गई है जो इसके तारे पर केन्द्रित चक्र बनाए हुए है।

## साहित्य में
क्योंकि ऍप्सिलन ऍरिडानी तारा सूरज से थोड़ा-बहुत मिलता-जुलता है, इसलिए विज्ञान कथा साहित्य (साइन्स फिक्शन) में इस तारे पर आधारित बहुत सी काल्पनिक कहानियाँ बनी हैं। यह या तो इसके ग्रहों पर जीवों के मिलने की कल्पना करती हैं या फिर यहाँ मनुष्यों के नए बसेरों के बनाने की।

## इन्हें भी देखें
* स्रोतास्विनी तारामंडल
* मुख्य अनुक्रम तारा
* ग़ैर-सौरीय ग्रह
* गैस दानव ग्रह

## सन्दर्भ


श्रेणी:तारे
श्रेणी:मुख्य अनुक्रम तारे
श्रेणी:परितारकीय चक्र
श्रेणी:हिन्दी विकि डीवीडी परियोजना
श्रेणी:स्रोतास्विनी तारामंडल
चकचंदा

**चकचंदा** बिहार में मनाया जानेवाला एक त्योहार है जो भादो महीने की शुक्ल चतुर्थी को मनाया जाता है। भारत के अन्य भागों में जब लोग इस दिन भगवान गणेश की पूजा करते हैं, बिहार के ज्यादातर हिस्सों में लोग चकचंदा मनाते हैं। बहुत पहले जब स्कूली शिक्षा व्यवस्था सरकारी दायरे के बाहर थी, गुरुजी के जीविकोपार्जन का एकमात्र माध्यम विद्यार्थियों से प्राप्त गुरुदक्षिणा होती थी। भादो के महीने में तब चकचंदा को एक समारोह की तरह मनाया जाता था। भाद्रपद चतुर्थी से आरम्भ कर अगले दस दिनों में गाँव के सभी घरों में जाकर विद्यार्थी गणेश वंदना गाते और चकचंदा माँगते थे। माँगी हुई चंदा गुरूजी को ससम्मान पहुँचा दिया जाता था। वास्तव में यह त्योहार ग्रामीण संस्कृति में परस्पर जीने की कला का उल्लासमय आयोजन है।

## सन्दर्भ


श्रेणी:हिन्दू त्यौहार
गायत्री रामायण

वाल्मीकि रामायण में 24000 श्लोक हैं। वाल्मीकि जी ने गायत्री मंत्र के २४ बीजाक्षरों को इन श्लोकों में पाणित्यपूर्ण ढंग से जड़ दिया है। (१००० श्लोकों पर एक बीजाक्षर) इन २४ बीजाक्षरों से आरम्भ होने वाले श्लोकों के समूह को **'गायत्री रामायण**' कहते हैं। कहा जाता है कि इन २४ श्लोकों के पाठ से वही फल प्राप्त होता है जो सम्पूर्ण रामायण के पाठ से मिलता है।

## बाहरी कड़ियाँ
गायत्री रामायण (संस्कृत विकिस्रोत पर)

श्रेणी:रामायण
स्वामी अछूतानन्द

**स्वामी अछूतानन्द 'हरिहर**'(1879 - 1933) दलित चेतना प्रसारक साहित्यकार तथा समाजसुधारक थे। उनका मूल नाम 'हीरालाल' था। उनका जन्म उत्तर प्रदेश के मैनपुरी जिले में हुआ था। उन्होने 'आदि-हिन्दू' आन्दोलन चलाया। और भारत में ब्रिटिश साम्राज्य विरोधी आन्दोलन का विरोध किया।

## परिचय
अछूतानन्द का जन्म उन्नीसवीं सदी के आठवें दशक में हुआ था। जीवन की शुरुआत में ही सामंतवादियो से उनका झगड़ा हुआ और फर्रुखाबाद के अपने गांव को उन्हें छोड़ना पड़ा था। बाद में आर्य समाज के सम्पर्क में आकर वे 'हरिहरानन्द' हो गए। उनकी भाषण कला अद्भुत थी। जल्दी ही वे आर्य समाज के लोकप्रिय प्रचारक बन गए लेकिन शीघ्र ही आर्य समाज से भी अलग हो गए। उनका यह विश्वास पक्का हो गया कि 'शूद्र' कही गयी समस्त जातियां ही 'आदि हिन्दू' हैं और उनकी सांस्कृतिक ऐतिहासिक पहचान पुन: स्थापित होनी चाहिए।

इसके बाद वे अपने लेखन और भाषणों के माध्यम से लंबी यात्राएं करते हुए आमजन को सम्बोधित करने लगे। अपनी बात को अधिक प्रभावी बनाने के लिए अब स्वामी हरिहरानंद के बजाय स्वामी अछूतानंद होकर कविता, लेख, नाटक आदि के माध्यम से समाज को सम्बोधित करने लगे।उसी श्रेणी मे 40 के दशक में बिहारी लाल हरित ने दलितों की पीड़ा को कविता-बद्ध ही नहीं किया, अपितु अपनी भजन मंडली के साथ दलितों को जाग्रत भी किया

## सन्दर्भ

श्रेणी:समाजसुधारक
श्रेणी:आर्यसमाजी
श्रेणी:दलित साहित्यकार
ब्लड, टॉय्ल, टीयर्ज़ ऐण्ड स्वॅट

thumb|13 मई 1940 को चर्चिल द्वारा दिए गए भाषण के बाद "लहू, मेहनत, आँसू और पसीना" का जुमला प्रसिद्ध हो गया
**ब्लड, टॉय्ल, टीयर्ज़ ऐण्ड स्वॅट** (अंग्रेज़ी: Blood, toil, tears and sweat; लहू, मेहनत, आँसू और पसीना) एक सूत्रवाक्य है और ब्रिटेन के भूतपूर्व प्रधानमन्त्री विन्सटन चर्चिल द्वारा 13 मई 1940 को द्वितीय महायुद्ध के दौरान दिए गए एक प्रेरणाजनक भाषण का अनौपचारिक शीर्षक है।

## इतिहास
"लहू, मेहनत, आँसू और पसीने" का नारा सब से पहले इतालवी नेता जुज़ॅप्पे गारिबाल्दि ने अपने क्रांतिकारियों से 2 जुलाई 1849 को ख़िताब करते हुए उठाया था। इसका मूल अर्थ है के "चैन का जीवन न्योछावर करके मेहनत और लड़ाई के लिए तैयार हो जाओ"।

## चर्चिल के भाषण का अंश

## टिप्पणी
:1. "इस सदन" का मतलब ब्रिटेन की संसद (पार्लियामॅन्ट) है, जहाँ चर्चिल ने अपना भाषण दिया।
:2. द्वितीय महायुद्ध की शुरुआत में चर्चिल ने नेतृत्व में ब्रिटेन की हर राजनैतिक पार्टी के सदस्यों को लेकर एक "युद्ध काबिना" बनाई गई ताकि दुश्मन का मुक़ाबला करते हुए देश में एकता बनी रहे। यह उस मिश्रित सरकार की बात कर रहे थे।

## इन्हें भी देखें
* विन्सटन चर्चिल
* द्वितीय महायुद्ध

## बाहरी कड़ियाँ
* पूरे भाषण का लिखित रूप और चर्चिल की भाषण देते हुए की रिकार्डिंग

## सन्दर्भ


श्रेणी:सूत्रवाक्य
श्रेणी:अंग्रेज़ी के सूत्रवाक्य
श्रेणी:राजनैतिक सूत्रवाक्य
श्रेणी:प्रसिद्ध भाषण
श्रेणी:हिन्दी विकि डीवीडी परियोजना